**SLIMĪBU PROFILAKSES UN KONTROLES CENTRA (SPKC)**

**­­­REKOMENDĀCIJAS**

**izglītības iestādēm**

**(saņemtas 04.03.2020.)**

**BĒRNIEM** (līdz 17 gadiem ieskaitot), kuri ir atgriezušies **no COVID-19 infekcijas skartās teritorijas** – **Itālijas Lombardijas, Veneto, Emīlijas – Romanjas, Pjemontas apgabaliem, Japānas, Singapūras, Dienvidkorejas, Irānas un Ķīnas** (lūdzam sekot aktuālai informācijai par infekcijas skartajām teritorijām Slimību profilakses un kontroles centra mājaslapā) **tiek rekomendēts 14 dienas no izbraukšanas brīža no COVID-19 infekcijas skartajās teritorijas neapmeklēt izglītības iestādi**. Ja nepieciešams, bērna līdz 14 gadu vecumam vienam no VECĀKIEM uz šo laika periodu tiek izrakstīta **darbnespējas** lapa. Ja šo dienu laikā bērnam nav parādījušās augšējo elpošanas ceļu infekcijas simptomi, bērns var atgriezties izglītības iestādē ar ģimenes ārsta izziņu un attiecībā uz viņu nekādi papildu piesardzības pasākumi nav jāveic.

Ja bērnam, kurš atgriezies **no COVID-19 infekcijas skartās teritorijas 14 dienu laikā** no izbraukšanas brīža no šīs teritorijas parādās **akūtas infekcijas slimības simptomi,** bet **laboratoriskās izmeklēšanas rezultāts uz COVID-19 infekciju ir negatīvs,** bērns tiek ārstēts kā jebkuras akūtas elpceļu infekcijas gadījumā un **pēc 14 dienām no izbraukšanas brīža no COVID-19 infekcijas skartās teritorijas,** **ja vairs nav slimības simptomu** **var atgriezties izglītības iestādē** ar ģimenes ārsta izziņu un attiecībā uz viņu nekādi papildu piesardzības pasākumi nav jāveic.

Ja bērns būs bijis **ciešā kontaktā ar** **COVID-19 infekcija pacientu,** ko noteiks SPKC epidemiologs, bērns **atradīsies mājas karantīnā 14 dienas** no izbraukšanas brīža no COVID-19 infekcijas skartās teritorijas

Ja bērnam tiks **konstatēta** **COVID-19 infekcija,** viņš tiks ārstēts atbilstoši veselības stāvoklim un **atgriezīsies izglītības iestādē saskaņā ar ārstējošā ārsta norādījumiem.**

Izglītības iestādes **DARBINIEKAM, kurš ir atgriezies no COVID-19 infekcijas skartās teritorijas, tiek rekomendēts stingri sekot savam veselības stāvoklim un parādoties kaut niecīgām elpošanas ceļu infekcijas pazīmēm** (klepus, sāpes kaklā, paaugstinātā ķermeņa temperatūra)**, nedoties uz darbu vai nekavējoties pārtraukt veikt savus darba pienākumus, zvanīt Neatliekamās medicīniskās palīdzības dienestam 113,** kas noorganizēs laboratorisku izmeklēšanu uz COVID-19 infekciju.

Ja tiks konstatēts COVID-19 infekcijas gadījums, kas saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši situācijai.

COVID-19 infekciju izraisošais koronavīruss izplatās tieši kontaktējoties ar inficētu personu, kā arī ar sīkiem pilieniem, kas rodas inficētajai personai runājot, šķaudot vai klepojot, kā arī netieša kontakta ceļā, pieskaroties virsmām un priekšmetiem, kas piesārņoti ar elpceļu izdalījumiem. Tādēļ **aicinām ņemt vērā rekomendācijas bērnu personīgās higiēnas un profilakses pasākumu ievērošanai**:

1. **bieži un rūpīgi mazgāt rokas ar ūdeni un ziepēm**, īpaši pēc sabiedrisku vietu apmeklēšanas, pirms ēšanas, pirms pieskāršanas sejai, pēc tualetes apmeklējuma;
2. ja nav iespējas nomazgāt rokas – ieteicams dezinficēt rokas ar spirtu saturošiem roku dezinfekcijas līdzekļiem;
3. atcerēties, ka skārienjutīgās ierīces, piemēram telefonu virsmas varbūt arī piesārņotas ar vīrusiem un baktērijām, tādēļ ieteicams regulāri tas tīrīt, izmantojot spirtu saturošos dezinfekcijas līdzekļus;
4. **izvairīties no pieskaršanās sejai** (acīm, degunam un mutei) ar nemazgātām rokām;
5. izvairīties no tuva kontakta ar cilvēkiem, kuriem ir akūtas elpceļu infekcijas simptomi, ieteicama vismaz viena metra distances ievērošana;
6. klepojot un šķaudot nosegt muti un degunu ar vienreizlietojamo salveti, kuru pēc lietošanas izmest atkritumos, un pēc tam nomazgāt rokas;
7. katru dienu veikt rotaļlietu mitro tīrīšanu vai mazgāšanu, izmantojot mazgāšanas līdzekļi, tādēļ pirmsskolas izglītības iestādēs neizmantot mīkstās rotaļlietas, kuras nav iespējams mazgāt;
8. regulāri tīrīt un dezinficēt virsmas un priekšmetus, kuriem bieži pieskaras cilvēki, izmantojot sadzīvē lietojamus dezinfekcijas līdzekļus;
9. **regulāri tīrīt un vēdināt telpas.**